Poznámky dejepis 6.B, 6.C

**ISLAM – FORMOVANIE ARABSKEJ RÍŠE**

V 7.storčí sa územia starovekých civilizácií v Ázii začali zjednocovať pod vplyvom nového náboženstva- islamu.

V rokoch 570-632 žil na Arabskom polostrove v meste Medina vzdelaný kupec Mohamed. V jaskyni za mestom sa mu zjavil boh Alah, ktorý si ho vybral, aby hlásal nové náboženstvo – Islam. Začal ho šíriť. Znepriatelil si bohatých obyvateľov a musel ujsť do Mediny. Získal veľa stúpencov. Rok jeho odchodu do Mediny -622 – hidžra - sa stal začiatkom nového moslimského letopočtu. Na mieste svätyne Kaaba dal postaviť prvú mešitu ( moslimský chrám).

Po jeho smrti šírili islam jeho nasledovníci – kalifovia . Islam sa z Arabského polostrova rozšíril od Indie cez severnú Afriku po Atlantický oceán, cez Gibraltár do Európy (Španielsko, Portugalsko)- vplyv až do 15.st. Hlavné mesto Bagdad obsadili v 10.storočí Turci.

Arabi zanechali zanechali bohaté kultúrne dedičstvo:

* Naučili nás arabské číslice a počítať v desiatkovej sústave
* Priviezli k nám pomaranče, citróny aj broskyne
* Používali pomôcky pri námorných plavbách
* Zostrojili astroláb (na presné meranie polohy hviezd
* Zavlažovanie pomocou vodného kolesa

Mali vynikajúcich učencov –napr. lekár Avicena písal knihy pre medikov, rozvíjali vedu, architektúru, medicínu, astronómiu, matematiku, záhradníctvo...

Pri mešitách stavali prvé vysoké školy- univerzity a bohaté knižnice. Nadviazali na grécku vedu a prekladali diela gr.filozofov.

**FRANSKÁ RÍŠA**

Všetky „barbarské ríše“ na území Rímskej ríše postupne zanikli. Ostala len ríša germánskych Frankov – Franská ríša . Bola na území časti N- dolný tok rieky Rýn, Belgicka a severného Francúzska . Boli výborní bojovníci a remeselníci . V 5.storočí prenikli až do Gálie . Za kráľa si zvolili Chlodovika z rodu Merovejovcov. Ten zjednotil franské kmene , prijal kresťanstvo .

Po jeho smrti jeho 4 synovia pokračovali v upevňovaní ríše . Franská ríša spolu s Byzantskou ríšou boli najsilnejšími štátmi v Európe . Neskôr sa začali medzi dedičmi ríše rozpory. Pokus o zjednotenie urobil kráľ Dagobert I. – za jeho vlády sa uskutočnila i výprava proti Slovanom, ale utrpeli porážku pri Vogastisburgu. Slovanov viedol ich panovník (623 ) Samo- franský kupec . Ten s nimi bojoval aj proti Avarom. Po jeho smrti sa Samova ríša rozpadla. ALE- bol to prvý štátny útvar Slovanov !!!!

Keď sa FR už takmer rozpadla, prišiel rod Karolovcov. Najslávnejším bol Karol Veľký , ktorého r.800 pápež korunoval za cisára .Sídlil v Aachene. Ostatní panovníci mu mali byť podriadení . Za jeho vlády dosiahla FR najväčší rozkvet. Rozširoval ríšu i kresťanstvo . Položil základy európskej kultúry, zjednodušil písmo.

30 rokov po Karolovej smrti sa Franská ríša rozpadla –r. 843 . Karolovi vnuci podpísali tzv. Verdunský mier – rozdelili si FR . Postupne vzniklo Nemecko, Francúzsko a ríša na severe Talianska .

Okrem FR a Byz.ríše vznikli nové kráľovstvá Germánov na Britských ostrovoch, severných kmeňov v Škandinávii, vo Východnej a Južnej Európe slovanské kráľovstvá . --- na mapke v učebnici str.73 pozri ako sa nazývali .

**Zopakuj si učivo z minulého týždňa: TRI RÍŠE RANNÉHO STREDOVEKU**